ร้านขายนม ไอศครีม และขนมหวานต่างๆ หาทานได้ไม่ยาก มีหลายสาขาครับ สำหรับสาขาที่ได้โอกาสมาลองวันนี้ คือ สาขา Gateway เอกมัยครับ การเดินทางสะดวกสบายด้วยรถไฟฟ้าลงสถานีเอกมัย โดยร้านจะอยู่เชิงทางขึ้นลงบันไดเลื่อนชั้น G มีบริเวณและที่นั่งนิดหน่อยครับ

โดยเมนูขนมสามารถแบ่งใหญ่ๆ ได้ตามนี้ครับ
-Toast
-Lava
-Pudding
-Roll cake
-Icecream
ส่วนเครื่องดื่มมี มิลค์เชค / น้ำผลไม้ /น้ำผลไม้โซดา / ชา 

ส่วนเมนูที่สั่งวันนี้เป็น Hakodate Dark Choco Pudding โดยในชุดจะประกอบด้วย พุดดิ้ง ไอศครีมชอคโกแลต และวิปครีม นอกจากนี้ยังสั่งพุดดิ้งนม Hokkaido Milk Pudding เพื่มครับ สำหรับรสชาด พุดดิ้งทั้งสองตัวอร่อยดีครับ รสนมก็หอม มัน ส่วนรสชอคโกแลตก็หวาน ขม กำลังดี ที่เด็ดที่สุดยกให้ไอศครีมชอคโกแลตครับ เข้มข้น กินกับพุดดิ้งแล้วเข้ากัน อร่อยมากครับ โดยรวมแล้วประทับใจ ถ้ามีโอกาสคงได้ลองอีกครับ




